Khoisan blok Amazon-belegging in Kaapstad | Maroela Media
Khoisan blok Amazon-belegging in Kaapstad
Die Amerikaanse multinasionale e-handelsmaatskappy Amazon kry die wind van voor van die Khoisan oor sy Afrika-hoofkantoor wat hy in Kaapstad wil setel.
Volgens dié bevolkingsgroep is die grond waarop hulle die hoofkantoor wil vestig, 'n "heilige terrein" wat hulle in 1510 teen Europese kolonialisering beskerm het.
Die maatskappy oorweeg nou om hom aan die projek te onttrek, hoewel bouwerk reeds aan die gang is. Die bou van dié negeverdieping‑hoofkantoor beloop na raming R4 miljard.
Verskeie Khoisan-groepe het hul steun vir die projek getoon, nadat die ontwikkelaars ingestem het om 'n erfenis-, kultuur- en mediasentrum te bou wat deur inheemse groepe bedryf sal word.
Die Goringhaicona Khoi Khoin se inheemse tradisionele raad en 'n buurtvereniging het hom egter na die Wes-Kaapse hooggeregshof gewend om te vra dat die bouwerk gestaak word.
Die verhoor sal na verwagting Vrydag afgesluit word.
Die terrein was tot twee jaar gelede as 'n gholfbaan gebruik.
Maroela Media het vroeër berig die Stad Kaapstad verwag dat 5 239 werksgeleenthede tydens die konstruksiefase geskep gaan word. Die projek sal ook tot 19 000 onregstreekse en sekondêre werksgeleenthede skep.
'Rampklassifikasie' ná groot reën verwelkom
Kom na SA en belê jou tyd en energie en geld in die ontwikkeling van wêreld.standaard tegnologie…kom skep werk…SORRY….ons vrek eerder van die honger en dans n riel elke naweek op die "heilige" grond!
Die ontwikkeling kan mos elders gedoen word of hoe.
Geen ontwikkeling is vir hulle beter. Sand stertrieme en droogtes is hulle terrein
Ek dog die Europeans het eers in 1652 hulle kom vestig in die kaap. Ek praat nie van kruise op posbus nie. Geboue oprig.
Hoekom het hulle nie gekerm toe daar 'n golfbaan was nie. Hoe weet hulle dis 'n heilige terrein? Vertel 'n bietjie die 1510 geskiedenis oukies? Hoe en teen wie was dit beskerm?